wickkiey/tamil-wikipedia-chunked huggingface dataset:
# மிதிலையின் பண்பாடு

## முக்கியத் திருவிழாக்கள்

- சத் பூசை : சத் பூஜையின் போது செய்யப்படும் பிரார்த்தனைகள்சூரியனுக்கு நன்றி காட்டுவதற்காக அர்ப்பணிக்கப்படுகின்றன.
- சாமா_சாகேவா: என்பது ஒரு திருவிழாவாகும். இது ஒற்றுமையின் திருவிழாவாக ஒவ்வொரு ஆண்டும் பறவைகள் இமயமலையில் இருந்து இந்தியாவின் சமவெளியை நோக்கி இடம்பெயரத் தொடங்கும் நவம்பர் மாதத்தில் கொண்டாடப்படுகிறது. நாட்டுப்புற நாடகம் மற்றும் பாடல்களை உள்ளடக்கிய இத்திருவிழா, சகோதர சகோதரிகளுக்கு இடையிலான அன்பைக் கொண்டாடுகிறது மேலும் புராணங்களில் விவரிக்கப்பட்ட சாமா என்றழைக்கப்படும் கதாபாத்திரத்தை அடிப்படையாகக் கொண்டது.
- ஜிவித்புத்ரிகா: முக்கியமாக இந்திய மாநிலங்களான பீகார், சார்க்கண்டு மற்றும் உத்தரப் பிரதேசம் மற்றும் நேபாளத்தில் கொண்டாடப்படுகிறது; தாய்மார்கள் தங்கள் குழந்தைகளின் நலனுக்காக (தண்ணீர் கூட அருந்தாமல்) விரதம் இருப்பார்கள்.
- விவாக பஞ்சமி : இராமர் மற்றும் சீதையின் திருமணத்தை கொண்டாடும் இந்துப் பண்டிகை.
- கங்கா தசரா : கங்காவதரன் என்றும் அழைக்கப்படும் இது இது மைதிலி மக்களால் கொண்டாடப்படும் ஒரு இந்துப் பண்டிகையாகும். இந்த நாளில் புனித கங்கை வானத்திலிருந்து பூமிக்கு வந்ததாக இந்துக்கள் நம்புகிறார்கள்.
- சரத் பூர்ணிமா (லட்சுமி பூஜை): பருவமழையின் முடிவை குறிக்கும் அறுவடைத் திருவிழா
- துர்கா பூஜை இது தொடர்ச்சியாக பத்து நாள் நடக்கும் திருவிழா, இதில் கடைசி ஐந்து நாட்கள் மிகவும் முக்கியத்துவம் வாய்ந்தது. இந்து மதத்தின் சாக்த மரபில் ஒரு முக்கியமான பண்டிகை. வடிவத்தை மாற்றும் அசுரன், மகிசுசுரனுக்கு எதிரான போரில் துர்கா தேவியின் வெற்றியை இது குறிக்கிறது. எனவே, திருவிழா தீமையின் மீது நன்மையின் வெற்றியை எடுத்துக்காட்டுகிறது, இருப்பினும் இது ஒரு பகுதி அறுவடைத் திருவிழாவாகவும் கொண்டாடப்படுகிறது. இது அனைத்து உயிர்கள் மற்றும் படைப்புகளுக்குப் பின்னால் உள்ள தாய் சக்தியாக தேவியைக் கொண்டாடுகிறது.
- காளி பூஜை : இந்து தெய்வமான காளிக்கு அர்ப்பணிக்கப்பட்டது. இந்து மாதமான கார்த்திகைக் அமாவாசை தினத்தில் கொண்டாடப்படுகிறது.
- வசந்த பஞ்சமி அல்லது சரசுவதி பூஜை இளவேனிற்காலத்தின் வருகைக்கான ஆயத்தத்தைக் குறிக்கிறது. தெற்கு ஆசிய நாடுகளில் நடைமுறையிலுள்ள இந்திய சமயங்களைச் சேர்ந்தவர்களால் பிராந்தியத்தைப் பொறுத்து வெவ்வேறு வழிகளில் திருவிழா கொண்டாடப்படுகிறது. நாற்பது நாட்களுக்குப் பிறகு நடைபெறும் ஹோலிகா தகனம் மற்றும் ஹோலிக்கான தயாரிப்பின் தொடக்கத்தையும் வசந்த பஞ்சமி குறிக்கிறது.
- இராம நவமி : விஷ்ணுவின் அவதாரத்தை இராம அவதாரமாகக் கொண்டாடுகிறது.
# மிதிலையின் பண்பாடு

## இதனையும் பார்க்கவும்

- இந்தியாவின் பண்பாடு
- நேபாளத்தின் கலாச்சாரம்
- மைதிலி மொழி
- மாதேஷ் மாநிலம்
# இலாலாபேட்டை

**இலாலாபேட்டை** (*Lalapet*) என்பது இந்திய மாநிலமான தெலுங்கானாவின் ஐதராபாத்து மாவட்டத்தில் உள்ள பழமையான புறநகர்ப் பகுதியாகும். இந்த புறநகர்ப் பகுதி செகந்திராபாத்திலிருந்து சுமார் 5.5 கிலோமீட்டர் (3.4 மைல்) தொலைவில் அமைந்துள்ளது. முன்னதாக இலாலாபேட்டை ஒரு கிராமமாக இருந்தபோது, முழு பகுதியும் ஒரு பாதுகாப்பு சுவரால் சூழப்பட்டிருந்தது. குதுப் சாகி ஆட்சிக் காலத்தில் இந்த சுவர் கட்டப்பட்டது. மௌலா அலி சன்னதிக்குச் செல்லும்போது ஆசஃப் இயாகி ஆட்சியாளர்கள் இலாலாபேட்டையில் தங்கி செல்வார்கள் என்றும் உள்ளூர்வாசிகள் கூறுகின்றனர். கற்கள் மற்றும் பாறைகளால் கட்டப்பட்ட சுவர் கிட்டத்தட்ட 15 அடி (4.6 மீ) உயரம் கொண்டதாகவும், நான்கு தர்வாசாக்கள் (நுழைவாயில்) கொண்டதாகவும் கூறப்படுகிறது. சுவர்கள் மற்றும் நுழைவாயில்கள் படிப்படியாக இடிக்கப்பட்டு வருகின்றன, இன்றுவரை இரண்டு நுழைவாயில்கள் மட்டுமே எஞ்சியுள்ளன.  
ஐதராபாத்தில் உள்ள பழமையான பால்பண்ணைகளில் ஒன்றான விசயா பால்பண்ணை, 1967 ஆம் ஆண்டு இலாலாபேட்டையில் நிறுவப்பட்டது.
# மாளிகை

**மாளிகை** (*Maaligai*) என்பது இந்தியாவின் தமிழ்நாடு மாநிலத்தில் 2021 ஆம் ஆண்டு வெளியான திகில் திரைப்படம் ஆகும். தில் சத்யா இயக்கியிருந்தார். ஆண்ட்ரியா இயெரேமியா மற்றும் கார்த்திக் செயராம் நடித்திருந்தனர்.
# மாளிகை

## நடிகர்கள்

- ஆண்ட்ரியா இயெரெமையா- எசு. சாந்தியாக
- கார்த்திக் செயராம்-விசுணுவாக
- அசுதோசு இராணா - விக்ரமாதித்ய அரசராக
- கே. எஸ். ரவிக்குமார் - ஓ.கே. குமாராக
- அலி விசுணுவின் மாமாவாக
- மனோபாலா - பவர் பாண்டியாக
- ஆடுகளம் நரேன் - சாந்தியின் தந்தையாக
- மீரா கிருட்டிணன் -சாந்தியின் தாயாராக
- ஜாங்கிரி மதுமிதா - ஆர்த்தி கிருட்டிணனாக
- கோவை சரளா - கதை சொல்லியாக
# மாளிகை

## தயாரிப்பு

மாளிகை படம் 2019 ஆம் ஆண்டு தயாரிப்பைத் தொடங்கியது. இயக்குனர் தில் சத்யாவால் கன்னடத்தில் தயாரிக்கப்பட்டு இந்தி தயாரிப்பாளர்களால் தயாரிக்கப்படவிருந்தது. ஆனால் ஆண்ட்ரியா இயெரேமியா அங்கு பிரபலமடைந்ததால் இது தமிழ்ப் படமாகத் தயாரிக்கப்பட்டது..  
ஆண்ட்ரியா ஒரு காவல் துறை அதிகாரியாக நடிக்கிறார். ஒரு அரண்மனையை விசாரிக்கும்போது ஓர் இளவரசியாக தனது கடந்த காலத்தைப் பற்றி அறிந்துகொள்கிறார். கதாநாயகிகளுக்கு அரிதாகவே வழங்கப்படும் இரண்டு கதாபாத்திரங்களில் நடிக்க வாய்ப்பு கிடைத்ததால் அவர் இந்த வேடத்தை ஏற்றுக்கொண்டார். ஒளிப்பதிவாளர் கே. ராம்சிங்கின் வழிகாட்டியான அசோக் ராசன் தனது இரண்டாவது படமான சேரன் பாண்டியன் (1991) முதல் இவரது பல இயக்குனரின் படங்களில் பணியாற்றியதால் கே.எசு. ரவிக்குமார் இந்த படத்தை ஏற்றுக்கொண்டார்  
மாளிகை திரைப் படம் பரோடா, சென்னை, செய்ப்பூர் மற்றும் கொச்சியில் படமாக்கப்பட்டது.
# மாளிகை

## வெளியீடு

மாளிகை திரைப்படம் இந்தி மொழிமாற்றம் செய்யப்பட்ட பதிப்பு 29 அக்டோபர் 2021 ஆம் ஆண்டு அக்டோபர் மாதம் 29 ஆம் தேதியன்று வெளியிடப்பட்டது.
# தாமான் நாகா இமாஸ் எம்ஆர்டி நிலையம்

**தாமான் நாகா இமாஸ் எம்ஆர்டி நிலையம்** (ஆங்கிலம்: *Taman Naga Emas MRT Station*; மலாய்: *Stesen MRT Taman Naga Emas*) என்பது மலேசியா, கோலாலம்பூர், தாமான் நாகா இமாஸ் புறநகர்ப் பகுதியில் உள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும். தாமான் நாகா இமாஸ் பகுதிகளுக்குச் சேவை செய்யும் இந்த நிலையம், புத்ராஜெயா வழித்தடத்தின் 2-ஆவது கட்டத் திறப்பின் ஒரு பகுதியாக, மார்ச் 16, 2023 அன்று முறைப்படி திறக்கப்பட்டது.  
தற்போது கூச்சாய் எம்ஆர்டி நிலையத்திற்கும் சுங்கை பீசி நிலையத்திற்கும் இடையில் அமைந்துள்ள இந்த நிலையம் எனும் நிலையக் குறியீட்டைக் கொண்டுள்ளது.
கிள்ளான் பள்ளத்தாக்கு பகுதியில் உள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்கு மாடி அமைப்பைக் கொண்டுள்ளது.
# தாமான் நாகா இமாஸ் எம்ஆர்டி நிலையம்

## வரலாறு

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது.  
அத்துடன், பண்டார் மலேசியா தொடங்கி கம்போங் முகிபா *(Kampung Muhibbah)* புறநகர்ப் பகுதி வரையிலான நிலத்தடி இருப்புப்பாதையின் கட்டுமானமும் அந்த உடன்படிக்கையில் அடங்கும். இந்த உடன்படிக்கையும் அதே டபிள்யூ-சிடி நிறுவனத்திடம் நவம்பர் 2016-இல் RM 896.4 மில்லியனுக்கு வழங்கப்பட்டது.
# தாமான் நாகா இமாஸ் எம்ஆர்டி நிலையம்

## செயல்பாடு

தாமான் நாகா இமாஸ் எம்ஆர்டி நிலையம் பொதுமக்களுக்கு மார்ச் 16, 2023 அன்று திறக்கப்பட்டது. கம்போங் பத்து நிலையம் தொடங்கி புத்ராஜெயா சென்ட்ரல் வரையிலான பிற புத்ராஜெயா வழித்தட நிலையங்களுடன் இணைந்து இந்த நிலையமும் செயல்படத் தொடங்கியது.
# தாமான் நாகா இமாஸ் எம்ஆர்டி நிலையம்

## அமைவு

இந்த நிலையம் கோலாலம்பூருக்கு தெற்கே உள்ள தாமான் நாகா இமாஸ் குடியிருப்பு பகுதியில் 4/140 சாலையில் அமைந்துள்ளது. செரி பெட்டாலிங் நகரமும் பண்டார் தாசேக் செலாத்தான் நிலையமும் கிழக்கே 1.5 கிலோமீட்டர் (0.9 மைல்) தொலைவில் உள்ளன.
# தாமான் நாகா இமாஸ் எம்ஆர்டி நிலையம்

## கட்டமைப்பு

ரேபிட் கேஎல் வெளியிட்ட கிள்ளான் பள்ளத்தாக்கு பெரும் விரைவு போக்குவரத்து வரைபடத்தின் அடிப்படையில், தாமான் நாகா இமாஸ் எம்ஆர்டி நிலையம் தெரு மட்டத்தில், வாகன நிறுத்துமிட வசதிகளுடன் கட்டமைக்கப்பட்டுள்ளது.  
தாமான் நாகா இமாஸ் எம்ஆர்டி நிலையம் மாற்றுத் திறனாளிகளுக்கான வசதிகளைக் கொண்டுள்ளது.  
| தாமான் நாகா இமாஸ் எம்ஆர்டி | பண்டார் பாரு செரி பெட்டாலிங் | } |
| --- | --- | --- |
# தாமான் நாகா இமாஸ் எம்ஆர்டி நிலையம்

## காட்சியகம்

**தாமான் நாகா இமாஸ் எம்ஆர்டி நிலையக் காட்சிப் படங்கள் (ஏப்ரல் 2023)**
# பார்மேர் சட்டமன்றத் தொகுதி

**பார்மேர் சட்டமன்றத் தொகுதி** *(Barmer Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பார்மேர் மாவட்டத்தில் அமைந்துள்ளது. இது பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பார்மேர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | விருத்தி சந்த் | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | தேவ்தத் | இந்திய தேசிய காங்கிரசு (இ) |  |
| 1985 | கங்கா ராம் சவுத்ரி | லோக்தளம் |  |
| 1990 | ஜனதா தளம் |  |  |
| 1993 | சுயேச்சை |  |  |
| 1998 | விருத்திசந்த் ஜெயின் | இந்திய தேசிய காங்கிரசு</br> |  |
| 2003 | தாகா ராம் | பாரதிய ஜனதா கட்சி</br> |  |
| 2008 | மேவாரம் ஜெயின் | rowspan=3 | இந்திய தேசிய காங்கிரசு</br> |
| 2013 |  |  |  |
| 2018 |  |  |  |
| 2023 | பிரியங்கா சௌத்ரி | சுயேச்சை | } |
# டெட்ராகால்சியம் பாசுபேட்டு

**டெட்ராகால்சியம் பாசுபேட்டு** (*Tetracalcium phosphate*) என்பது Ca<sub>4</sub>(PO<sub>4</sub>)<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். (4CaO·P<sub>2</sub>O<sub>5</sub> என்றும் இந்த வாய்ப்பாட்டை எழுதலாம். கால்சியம் பாசுபேட்டுகளில் இது மிகவும் காரமானதாகும். இச்சேர்மத்தின் Ca/P விகிதம் 2 என்ற விகிதத்தைக் கொண்டுள்ளது. அதிக அளவு பாசுபரசு கலக்காத பாசுபேட்டாக இச்சேர்மம் காணப்படுகிறது. இயற்கையில் இது இல்சென்சுடாக்கைட்டு என்ற கனிமமாகக் காணப்படுகிறது. தொழில்துறை பாசுபேட்டு நிறைந்த கசடுகளில் தாமசு கசடு" என்று அழைக்கப்படும் கசடாகவும் உருவாகிறது. அபாடைட்டு தாதுக்களுடன் ஒப்பிடும்போது டெட்ராகால்சியம் பாசுபேட்டின் அதிக கரைதிறன் காரணமாக இந்த கசடு உரமாகப் பயன்படுத்தப்பட்டது. மருத்துவப் பயன்பாடுகளைக் கொண்ட சில கால்சியம் பாசுபேட்டு சிமெண்ட்டுகளில் டெட்ராகால்சியம் பாசுபேட்டு ஓர் அங்கமாகும். ஐதராக்சி அபாடைட்டு சிமெண்டு உருவாக்கும் வினையின் ஓர் எடுத்துக்காட்டு டெட்ராகால்சியம் பாசுபேட்டு மற்றும் டைகால்சியம் டைபாசுபேட்டு இருநீரேற்று ஆகும்.:  
:Ca<sub>4</sub>(PO<sub>4</sub>)<sub>2</sub>O + CaHPO<sub>4</sub>·2H<sub>2</sub>O → Ca<sub>5</sub>(PO<sub>4</sub>)<sub>3</sub>(OH) + 2 H<sub>2</sub>O
# டெட்ராகால்சியம் பாசுபேட்டு

## கட்டமைப்பு

படிக நிலை டெட்ராகால்சியம் பாசுபேட்டு ஒற்றைச் சாய்வு அச்சைக் கொண்டதாகும். மேலும் இது ஐதராக்சி அபாடைட்டுடன் நெருங்கிய ஒற்றுமையைக் கொண்டுள்ளது. இந்த ஒற்றுமை, டெட்ராகால்சியம் பாசுபேட்டை ஐதராக்சி அபாடைட்டாக நேரடியாக மாற்றுவதற்கு உதவும். படிக அடுக்குக்கு மேல் மற்றொரு படிக அடுக்கை வளர்க்கும் செயல்முறை இவ்விரண்டின் கட்டமைப்புகளுக்கு இடையே இருப்பதாகக் கூறப்படுகிறது.
# சபரிமலை இரயில்வே

சபரிமலை இரயில்வே என்பது இந்தியாவின் கேரள மாநிலத்தின் அங்கமாலி முதல் எருமேலி வரை 111 கிமீ (69 மைல்) தூரம் அமையவுள்ள இரயில்பாதையின் பெயர் ஆகும். இப்பாதை 1998-ஆம் ஆண்டு இந்திய இரயில்வே திட்ட அனுமதி வழங்கியது.
# சபரிமலை இரயில்வே

## நிலையங்கள்

சபரிமலை இரயில்வே பாதையானது கேரளத்தின் கலாசார, இந்து சமய, மற்றும் வர்த்தக ரீதியிலான முக்கியமான இடங்களையும், சுற்றுலாத் தலங்களையும் இணைக்கும் விதமாக அமையவிருக்கிறது. மேலும் சபரிமலைக்கு வரும் பக்தர்கள் சாலைகளையே பயன்படுத்துவதால் விழாக்காலங்களில் அதிகமான தாமதங்களும் போக்குவரத்து தடைகளும் ஏற்படுகின்றன. இத்தகைய சாலைப் பயண சிக்கல்களை குறைக்கும் வகையில், இந்த இரயில் பாதை அமைக்கப்படவுள்ளது.  
<mapframe latitude="10" longitude="76.5" zoom="9" text="சபரிமலை இரயில்வே" width=600 height=600 align=>
[
{
"type": "Feature",
"properties": { "marker-symbol": "rail", "marker-color": "46ea5f", "marker-size": "medium", "title": "அங்கமாலி"},
"geometry": { "type": "Point", "coordinates": [76.378,10.183] }
},
{
"type": "Feature",
"properties": { "marker-symbol": "rail", "marker-color": "46ea5f", "marker-size": "medium", "title": "காலாடி"},
"geometry": { "type": "Point", "coordinates": [76.4389,10.1661] }
},
{
"type": "ExternalData",
"service": "geoline",
"ids": "Q24945382",
"properties": { "title": "சபரிமலை இரயில்வே", "stroke": "#ffb100", "stroke-width": 8 }
}
]
</mapframe>  
இத்திட்டத்தினை மூன்று கட்டங்களாக செயலாக்கப்படவுள்ளது.
# சபரிமலை இரயில்வே

## நிலையங்கள்

### முதற் கட்டம்

- அங்கமாலி
- காலாடி
- பெரும்பாவூர்
- ஓடக்களி
- கோத்தமங்கலம்
- மூவட்டுப்புழா
- வாழக்குளம்
- தொடுபுழா
- கரிங்குன்னம்
- இராமாபுரம்
- பாறஞ்ஞானம்
- செம்மலமட்டம்
- கஞ்சிராப்பள்ளி சாலை
- எருமேலி
# சபரிமலை இரயில்வே

## நிலையங்கள்

### இரண்டாம் கட்டம் (முன்மொழிவு)

- எருமேலி
- சபரிமலை விமான நிலையம்
- ரண்ணி
- பத்தனம்திட்டா
- கொண்ணி
- பத்தனாபுரம்
- புனலூர்
# சபரிமலை இரயில்வே

## நிலையங்கள்

### மூன்றாம் கட்டம் (முன்மொழிவு)

- புனலூர்
- கடக்கால்
- கிளிமானூர்
- வெஞ்ஞாரமூடு
- நெடுமங்காடு
- கட்டக்கடா
- பாலராமபுரம்
- விழிஞ்ஞம்
# பொக்குலா தஸ்தகிரி

**பொக்குலா தஸ்தகிரி** (*Boggula Dastagiri*)(பிறப்பு 1985) என்பவர் இந்தியாவில் ஆந்திரப் பிரதேசத்தைச் சேர்ந்த அரசியல்வாதி ஆவார். இவர் கர்னூல் மாவட்டத்தில் உள்ள கொடுமூர் சட்டமன்றத் தொகுதியின் சட்டமன்ற உறுப்பினராக உள்ளார். இவர் தெலுங்கு தேசம் கட்சியைச் சேர்ந்தவர். 2024 ஆந்திரப் பிரதேச சட்டமன்றத் தேர்தலில் இவர் வெற்றி பெற்றார். இங்கு தெலுங்கு தேசம் கட்சி பாஜக மற்றும் ஜன சேனா கட்சியுடன் கூட்டணி வைத்திருந்தது.
# பொக்குலா தஸ்தகிரி

## ஆரம்பகால வாழ்க்கை மற்றும் கல்வி

தஸ்தகிரி கர்னூல் மாவட்டம் கொடுமூரைச் சேர்ந்தவர். இவரது தந்தை பொக்குலா ராமுடு. இவர் 2018இல் அனந்தபுரத்தில் உள்ள ஸ்ரீ கிருஷ்ண தேவராயர் பல்கலைக்கழகத்தில் இளங்கலைச் சட்டப் படிப்பினை முடித்தார்.
# பொக்குலா தஸ்தகிரி

## அரசியல் வாழ்க்கை

தஸ்தகிரி 2024ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் தெலுங்கு தேசக் கட்சியின் வேட்பாளராக கொடுமூர் சட்டமன்றத் தொகுதியில் போட்டியிட்டு வெற்றி பெற்றார். இவர் 1,01,703 வாக்குகளைப் பெற்று ஒய்.எஷ்.ஆர் காங்கிரஸ் கட்சியின் ஆடிமுலாபு சதீசை 21,583 வாக்குகள் வித்தியாசத்தில் தோற்கடித்தார்.
# பத்மா (நெல்)

**பத்மா** *(Padma)* எனப்படும் இந்த நெல் வகை, **T 141** மற்றும் **TN 1** ஆகிய நெல் இரகங்களை இணைத்து உருவாக்கப்பட்ட இது, அதிக விளைச்சல் தரும் கலப்பின நெல் வகைகளில் ஒன்றாகும்.
# பத்மா (நெல்)

## பின்னணி

நீர்ப்பாசன வசதிப் பெற்ற அணைத்து இந்திய மாநிலங்களிலும் பயிரிடப்படும் இந்நெல் வகை, நடுத்தர கால அளவான, 120 நாட்களில் அறுவடைக்கு வரக்கூடியதாக கருதப்படுகிறது. அனைத்து முக்கிய நோய்கள் மற்றும் பூச்சிகளுக்கு சகிப்புத்தன்மை கொண்ட இந்த நெல் இரகத்தின் அரிசி, குறுகிய மற்றும் தடித்தும் காணப்படுகிறது. மேலும் இதன் சராசரி கூல மகசூல் ஒரு எக்டேருக்கு சுமார் 3,000 - 3,500 கிலோ ஆகும். பத்மா IR 8 அளவுக்கு விளைச்சல் தருவதில்லை, IR 8 மகசூலை விட 10 முதல் 20 விழுக்காடு குறைவாக உள்ளது. ஆனால் மகசூல் இழப்பு அரிசியின் தரத்தால் பெருமளவில் ஈடுசெய்யப்படுவதாக கூறப்படுகிறது.
# பழைய தொலைநோக்கி சங்கம்

**பழைய தொலைநோக்கி சங்கம்** (*Antique Telescope Society*) என்பது பழமையான தொலைநோக்கிகள், இருகண் தொலைநோக்கிகள், வானியல் கருவிகள், புத்தகங்கள், வரைபட நூல்களைப் பற்றிய ஆர்வம் கொண்டவர்களுக்கான ஒரு பன்னாட்டு அமைப்பாகும். இச்சங்கம் 1992ஆம் ஆண்டில் நிறுவப்பட்டது. தற்போது அமெரிக்காவின் வர்ச்சீனியாவில் அமைந்துள்ளது.  
இந்த சங்கம் ஆண்டுக்கான கூட்டத்தை நடத்துகிறது. பழங்கால தொலைநோக்கி சங்கத்தின் ஆய்விதழ் ஒன்றையும் வெளியிடுகிறது. மேலும் இச்சங்கம் செயலில் உள்ள தனக்கான மின்னஞ்சல் பட்டியலையும் கொண்டுள்ளது. அமெரிக்க வானியலாளர் மைக்கேல் டி. ரெனால்ட்சு பழங்கால தொலைநோக்கி சங்கத்தின் தலைவராக இருந்தார்.  
தொலைநோக்கிகளின் வரலாறு, வடிவமைப்பு, உற்பத்தி மற்றும் அவற்றை பயன்படுத்திய விஞ்ஞானிகள் பற்றிய ஆய்வுகள் மற்றும் தகவல் பரிமாற்றம் ஆகியவற்றை இச்சங்கம் ஊக்குவிக்கிறது. பழைய தொலைநோக்கிகள் மற்றும் வானியல் கருவிகளைப் பாதுகாப்பது, அவற்றின் வரலாற்றை ஆராய்வது, வானியலின் வளர்ச்சியில் தொலைநோக்கிகளின் பங்கு பற்றி பகிர்வது, சேகரிப்பாளர்கள், விஞ்ஞானிகள், மற்றும் ஆர்வலர்களை இணைப்பது போன்ற நோக்கங்களுடன் இச்சங்கம் இயங்குகிறது.
# ஓடுபொறி

**ஓடுபொறி** (*treadmill*) என்பது பொதுவாக ஒரே இடத்தில் இருந்துகொண்டு நடக்க, ஓட அல்லது ஏறப் பயன்படுத்தப்படும் ஒரு சாதனமாகும். விலங்குகள் அல்லது மனிதர்கள் வேலை செய்ய சக்தியைப் பயன்படுத்துவதற்கு சக்தி வாய்ந்த இயந்திரங்கள் உருவாகுவதற்கு முன்பே ஒடுபொறிகள் அறிமுகப்படுத்தப்பட்டன.பிற்காலத்தில், சிறைகளில் கடின உழைப்புக்கு தண்டனை விதிக்கப்பட்டவர்களுக்கு தண்டனை சாதனங்களாக ஒடுபொறிகள் பயன்படுத்தப்பட்டன. டிரெட்மில் மற்றும் டிரெட்வீல் என்ற சொற்கள் சக்தி மற்றும் தண்டனை வழிமுறைகளைக் குறிக்க ஒன்றுக்கொன்று மாற்றாகப் பயன்படுத்தப்பட்டன.  
அண்மைக் காலங்களில், ஒடுபொறிகள் ஒரே இடத்தில் ஓடுவதற்கு அல்லது நடப்பதற்கான உடற்பயிற்சி இயந்திரங்களாகப் பயன்படுத்தப்படுகின்றன. இந்த சாதனம் ஒரு மின்சார மோட்டார் அல்லது ஃப்ளைவீலால் இயக்கப்படும் அகலமான கன்வேயர் பட்டையுடன் ஒரு நகரும் தளத்தை வழங்குகிறது. பட்டை பின்புறமாக நகர்கிறது, இதனால் பயனர் பட்டையுடன் பொருந்தக்கூடிய வேகத்தில் நடக்கவோ அல்லது ஓடவோ வேண்டும். பட்டை நகரும் விகிதம் நடைபயிற்சி அல்லது ஓடுதலின் வீதமாகும். இதனால், ஓடும் வேகத்தைக் கட்டுப்படுத்தி அளவிடலாம். அதிக விலை கொண்ட, கனரக பதிப்புகள் மோட்டார் மூலம் இயக்கப்படுகின்றன (பொதுவாக மின்சார மோட்டார் மூலம்). எளிமையான, இலகுவான மற்றும் குறைந்த விலை பதிப்புகள் இயக்கத்தை செயலற்ற முறையில் எதிர்க்கின்றன, நடப்பவர்கள் தங்கள் கால்களால் பட்டையைத் தள்ளும்போது மட்டுமே நகரும். பிந்தையவை கையேடு ஒடுபொறிகள் என்று அழைக்கப்படுகின்றன.  
ஓடுபொறிகள் அதிக வித்தியாசத்தில் அதிக விற்பனையாகும் உடற்பயிற்சி உபகரண வகையாகத் தொடர்கின்றன. இதன் விளைவாக, ஓடுபொறித் துறையில் உலகம் முழுவதும் நூற்றுக்கணக்கான உற்பத்தியாளர்கள் உள்ளனர்.
# ஓடுபொறி

## வரலாறு

இயந்திரப் பொறியியலாளர் வில்லியம் ஸ்டாப், வீட்டு உபயோகத்திற்கான முதல் நுகர்வோர் ஓடுபொறியை உருவாக்கினார். கென்னத் எச். கூப்பரின் 1968 ஆம் ஆண்டு புத்தகமான ஏரோபிக்சு நூலைப் படித்த பிறகு ஸ்டாப் தனது ஓடுபொறியை உருவாக்கினார். வாரத்திற்கு நான்கு முதல் ஐந்து முறை எட்டு நிமிடங்கள் ஓடுபவர்கள் சிறந்த உடல் நிலையில் இருப்பார்கள் என்று கூப்பரின் புத்தகம் குறிப்பிட்டது. அந்த நேரத்தில் மலிவு விலையில் வீட்டு உபயோக ஓடுபொறிகள் இல்லை என்பதை ஸ்டாப் கவனித்தார், மேலும் 1960களின் பிற்பகுதியில் தனது பயன்பாட்டிற்காக ஒன்றை உருவாக்க முடிவு செய்தார். அவர் தனது முதல் ஓடுபொறியை பேஸ்மாஸ்டர் 600 என்று அழைத்தார். முடிந்ததும், ஸ்டாப் தனது முன்மாதிரி ஓடுபொறியைக் கூப்பருக்கு அனுப்பினார், அவர் உடற்பயிற்சி உபகரணங்களை விற்பனை செய்பவர்கள் உட்பட இயந்திரத்தின் முதல் வாடிக்கையாளர்களைக் கண்டறிந்தார்.  
ஸ்டாப் முதல் வீட்டு உபயோக ஓடுபொறியை நியூ ஜெர்சியின் கிளிஃப்டனில் உள்ள தனது ஆலையில் தயாரிக்கத் தொடங்கினார், பின்னர் உற்பத்தியை நியூ ஜெர்சியின் லிட்டில் ஃபால்ஸுக்கு மாற்றினார்.
# ஓடுபொறி

## செயல்பாடுகள்

மின்சார ஆதாரங்களாக ஓடுபொறிகள் பழங்காலத்தில் தோன்றின. இந்த பழங்கால இயந்திரங்கள் மூன்று முக்கிய வகையான வடிவமைப்பைக் கொண்டிருந்தன. முதலாவது செங்குத்து தண்டிலிருந்து வெளியே செல்லும் ஒரு கிடைமட்ட பட்டை. இது ஒரு செங்குத்து அச்சில் சுழன்று, ஒரு எருது அல்லது பிற விலங்கு ஒரு வட்டத்தில் நடந்து கம்பியைத் தள்ளுவதன் மூலம் இயக்கப்படுகிறது. இவற்றை இயக்க மனிதர்களும் பயன்படுத்தப்பட்டனர். இரண்டாவது வடிவமைப்பு ஒரு செங்குத்து சக்கரம், ஒரு டிரெட்வீல், இது வட்டங்களில் நடப்பதற்குப் பதிலாக இடத்தில் ஏறுவதன் மூலம் இயக்கப்படுகிறது. இது இன்று நாம் வெள்ளெலி சக்கரம் என்று அறிந்ததைப் போன்றது. மூன்றாவது வடிவமைப்பிலும் ஏறுதல் தேவைப்பட்டது, ஆனால் அதற்கு பதிலாக ஒரு சாய்வான, நகரும் தளத்தைப் பயன்படுத்தியது.  
தசையால் இயங்கும் இயந்திரங்களாக ஓடுபொறிகள் தோராயமாக 4000 ஆண்டுகளுக்கு முன்பு தோன்றின. அவற்றின் முதன்மை பயன்பாடு வாளி தண்ணீரைத் தூக்குவதாகும். இந்த தொழில்நுட்பம் பின்னர் சுழலும் தானிய ஆலைகள் மற்றும் டிரெட்வீல் கிரேன் ஆகியவற்றை உருவாக்க மாற்றியமைக்கப்பட்டது. இது தண்ணீரை பம்ப் செய்யவும், மாவை பிசையும் இயந்திரங்கள் மற்றும் துருத்திகளுக்கு சக்தி அளிக்கவும் பயன்படுத்தப்பட்டது.
# காலவா ஸ்ரீனிவாசலு

**காலவா ஸ்ரீனிவாசலு** (*Kalava Srinivasulu*) என்பவர் இந்திய அரசியல்வாதியும் ஆந்திரப் பிரதேச மாநிலத்தின் அனந்தபூர் மாவட்டத்தின் ராயதுர்க் தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினரும் ஆவார். இவர் ஆந்திரப் பிரதேசத்தில் கிராமப்புற வீட்டுவசதி மற்றும் தகவல் மற்றும் மக்கள் தொடர்புத் துறை அமைச்சராக உள்ளார். சூன் 2004 முதல் தெலுங்கு தேசம் கட்சியின் உயர்மட்டக்குழுவின் உறுப்பினராக இருந்து வருகிறார்.  
முன்பு, 1999 முதல் 2004 வரை நாடாளுமன்ற உறுப்பினராக அனந்தபுரம் மக்களவைத் தொகுதியிலிருந்து தேர்ந்தெடுக்கப்பட்டார்.  
முன்பு, ஆந்திரப் பிரதேசத்தில் தெலுங்கு தேசம் கட்சியின் அரசாங்கத்தின் தலைமை கொறடாவாக இருந்தார்.
# காலவா ஸ்ரீனிவாசலு

## ஆரம்பக்கால வாழ்க்கை

சீனிவாசுலு சூன் 1, 1964 அன்று ஒரு விவசாயக் குடும்பத்தில் பிறந்தார். ஐதராபாத்தில் உள்ள ஈனாடு ஊடகவியல் பள்ளியில் இதழியல் துறையில் பட்டயப்படிப்பினை முடித்துப் பட்டம் பெற்றார், பின்னர் சமூகவியலில் நிபுணத்துவம் பெற்ற கலைகளில் முதுகலைப் பட்டம் பெற்றார்.
# காலவா ஸ்ரீனிவாசலு

## தனிப்பட்ட வாழ்க்கை

சீனிவாசுலு ஸ்ரீமதி விஜய லட்சுமியை மணந்தார். இந்த இணையருக்கு ஒரு மகனும் ஒரு மகளும் உள்ளனர்.
# காலவா ஸ்ரீனிவாசலு

## தொழில்

அரசியல்வாதி, சமூக ஆர்வலர், விவசாயி, அதோடு ஈனாட்டில் 14 ஆண்டுகளுக்கும் மேலாக பத்திரிகையாளராகப் பணியாற்றிய பன்முகத்தன்மையுடையவர் ஸ்ரீனிவாசலு. மேலும் அனந்தபுரம் மாவட்டத்தின் வறட்சி நிலைமைகள் தொடர்பான பல பிரச்சினைகளை முன்னிலைப்படுத்துவதில் முக்கிய பங்கு வகித்தார்.  
ஸ்ரீனிவாசலு 1999ஆம் ஆண்டு தெலுங்கு தேசம் கட்சியில் சேர்ந்தார். 1999ஆம் ஆண்டு 13ஆவது மக்களவைக்கு உறுப்பினராகத் தேர்ந்தெடுக்கப்பட்டார். 1999 முதல் 2004 வரை தெலுங்கு தேசம் கட்சியிலிருந்து மக்களவை உறுப்பினராகப் பணியாற்றினார். பின்னர், 2014ஆம் ஆண்டு அனந்தபூர் மாவட்டத்தின் ராயதுர்க் சட்டமன்றத் தொகுதியின் சட்டமன்ற உறுப்பினராகப் போட்டியிட்டு 1800 வாக்குகள் வித்தியாசத்தில் வெற்றி பெற்றார்.
# காலவா ஸ்ரீனிவாசலு

## வகித்த பதவிகள்

- 1999 ஆம் ஆண்டு 13ஆவது மக்களவைக்குத் தேர்ந்தெடுக்கப்பட்டு 1999 முதல் 2004 வரை மக்களவை உறுப்பினராகப் பணியாற்றினார்.  
- தெலுங்கு தேசம் கட்சியின் பொதுச் செயலாளராக மே 2000 முதல் மே 2003 வரை பணியாற்றினார்.  
- தெலுங்கு தேசம் கட்சியின் ஒழுங்குமுறைக் குழு உறுப்பினராக சூன் 2003 முதல் மே 2004 வரை பணியாற்றினார்.  
- தெலுங்கு தேசம் கட்சியின் பொலிட்பீரோ உறுப்பினராக சூன் 2004 முதல் பணியாற்றினார்.  
- ஆந்திரப் பிரதேச சட்டமன்றம், அரசு தலைமை கொறடா
# மியூனிக் படுகொலை

**மியூனிக் படுகொலை**, அன்றைய மேற்கு ஜெர்மனி நாட்டின் தெற்கில் அமைந்த பவேரியா மாநிலத் தலைநகரான மியூனிக் நகரத்தில் நடைபெற்ற 1972 கோடைக்கால ஒலிம்பிக் விளையாட்டுப் போட்டிகளின் போது, 5–6 செப்டம்பர் 1972 அன்று விளையாட்டு கிராமத்தில் உறங்கிக் கொண்டிருந்த இஸ்ரேல் ஒலிம்பிக் குழுவினரை அதிகாலை 4:30 மணி அளவில் பாலஸ்தீனத்தைச் சேர்ந்த பலத்தீன விடுதலை இயக்கத்தின் கருப்பு செப்டம்பர் அமைப்பினர் பிணையக் கைதிகளாக பிடித்து வைத்து, இறுதியில் துப்பாக்கியால் சுட்டனர். இத்துப்பாக்கிச் சூட்டில் 6 இஸ்ரேலிய விளையாட்டுப் பயிற்சியாளர்கள் மற்றும் 5 இஸ்ரேலிய தடகள வீரர்கள் படுகொலை செய்யப்பட்டனர்.  
இஸ்ரேலிய விளையாட்டுக் குழுவினர் மீது பயரஙகரவாதிகள் தாக்குதல் தொடங்கிய சிறிது நேரத்திலேயே, கருப்பு செப்டம்பர் அமைப்பின் பயங்கரவாதிகள் இஸ்ரேலில் தடுத்து வைக்கப்பட்டுள்ள 234 கைதிகளை விடுவிக்கவும், ஜெர்மனியில் சிறையில் அடைக்கப்பட்டிருந்த செம்படை பிரிவின் நிறுவனர்களான ஆண்ட்ரியாஸ் பாடர் மற்றும் உல்ரிக் மெய்ன்ஹாஃப் ஆகியோரை விடுவிக்கவும் கோரினர். பின்னர் காவல் படையினர் சம்பவ இடத்திற்கு வந்து பயங்கரவாதிகளுக்கு எதிரான துப்பாக்கிச் சூட்டில் 5 பயங்கரவாதிகளும், ஒரு காவல் அதிகாரியும் கொல்லப்பட்டனர். மூன்று பயங்கரவாதிகள் சிறை பிடிக்கப்பட்டனர்.
# மியூனிக் படுகொலை

## பின் விளைவுகள்

செப்டம்பர் 6 அன்று படுகொலை செய்யப்பட்ட இஸ்ரேலிய ஒலிம்பிக் குழுவினருக்கு அஞ்சலி செலுத்தப்பட்டது. ஒலிம்பிக் கொடி மற்றும் பல நாடுகளின் கொடிகள் அரைக்கம்பத்தில் பறக்கவிடப்பட்டது; இருப்பினும், பத்து அரபு நாடுகளின் எதிர்ப்புகளுக்குப் பிறகு, அவர்களின் கொடிகள் மட்டும் பறக்க விடப்பட்டது.  
செப்டம்பர் 8, 1972 அன்று சிரியா மற்றும் லெபனானில் இருந்த 10 பாலஸ்தீன விடுதலை அமைப்பின் தளங்கள் மீது இஸ்ரேல் வான்வழித் தாக்குதலை நடத்தியது. இதில் சுமார் 200 பேர் கொல்லப்பட்டனர். பிடிபட்ட மூன்று பயங்கரவாதிகள் முனிச்சில் சிறையில் அடைக்கப்பட்டனர். அக்டோபர் 29, 1972 அன்று பாலஸ்தீன விடுதலை அமைப்பினர் லுஃப்தான்சா நிறுவனத்தின் விமானத்தை கடத்தினர். இதனால் கைது செய்யப்பட்டிருந்த 3 கருப்பு செப்டம்பர் அமைப்பினரை ஜெர்மன் அரசு விடுவித்தது. "கடவுளின் கோபம்" என்ற பெயரில் இஸ்ரேலின் உளவு அமைப்பான மொசாட் எடுத்த நடவடிக்கையால், ஜெர்மனி அரசால் விடுவிக்கப்பட்ட இரண்டு பாலஸ்தீன பயங்கரவாதிகள் கொல்லப்பட்டனர்.
# செர்டாங் ராயா உத்தாரா எம்ஆர்டி நிலையம்

**செர்டாங் ராயா உத்தாரா எம்ஆர்டி நிலையம்** (ஆங்கிலம்: *Serdang Raya Utara MRT Station*; மலாய்: *Stesen MRT Serdang Raya Utara*) என்பது மலேசியா, சிலாங்கூர், உலு லங்காட் மாவட்டம், செரி கெம்பாங்கான், தாமான் செர்டாங் ராயா புறநகர்ப் பகுதியில் உள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும். தாமான் செர்டாங் ராயா பகுதிகளுக்குச் சேவை செய்யும் இந்த நிலையம், புத்ராஜெயா வழித்தடத்தின் 2-ஆவது கட்டத் திறப்பின் ஒரு பகுதியாக, மார்ச் 16, 2023 அன்று முறைப்படி திறக்கப்பட்டது.  
தற்போது சுங்கை பீசி நிலையத்திற்கும் செர்டாங் ராயா செலாத்தான் எம்ஆர்டி நிலையத்திற்கும் இடையில் அமைந்துள்ள இந்த நிலையம் எனும் நிலையக் குறியீட்டைக் கொண்டுள்ளது. கிள்ளான் பள்ளத்தாக்கு பகுதியில் உள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்கு மாடி அமைப்பைக் கொண்டுள்ளது.
# செர்டாங் ராயா உத்தாரா எம்ஆர்டி நிலையம்

## வரலாறு

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது.  
அத்துடன், V205 கட்டுமானத் தொகுப்பில் சுங்கை பீசி நிலையம்; மற்றும் தாமான் தெக்னோலஜி எம்ஆர்டி நிலையக் கட்டுமானமும் அடங்கும். அதே டிஆர்சி எனர்ஜி நிறுவனத்திடம் நவம்பர் 2016-இல் RM 858.18 மில்லியனுக்கு உடன்படிக்கை செய்து கொள்ளப்பட்டது.
# செர்டாங் ராயா உத்தாரா எம்ஆர்டி நிலையம்

## செயல்பாடு

செர்டாங் ராயா உத்தாரா எம்ஆர்டி நிலையம், பொதுமக்களுக்கு மார்ச் 16, 2023 அன்று திறக்கப்பட்டது. பத்து கன்டோன்மன் கொமுட்டர் நிலையம் தொடங்கி புத்ராஜெயா சென்ட்ரல் வரையிலான பிற புத்ராஜெயா வழித்தட நிலையங்களுடன் இணைந்து இந்த நிலையமும் செயல்படத் தொடங்கியது.
# செர்டாங் ராயா உத்தாரா எம்ஆர்டி நிலையம்

## அமைவு

செர்டாங் ராயா உத்தாரா எம்ஆர்டி நிலையம் சிலாங்கூரில் உள்ள மாவட்டங்களில் ஒன்றான உலு லங்காட் மாவட்டத்தில் அமைந்துள்ளது. &nbsp;கோலாலம்பூர்–சிரம்பான் விரைவுச்சாலையின் சுங்கை பீசி சுங்கச் சாவடி; &nbsp;கிழக்கு–மேற்கு இணைப்பு விரைவுச்சாலை; மற்றும் &nbsp;மலேசிய வடக்கு-தெற்கு விரைவுச்சாலை, தெற்கு வழித்தடம் ஆகியவற்றுக்கு அருகில் இந்த நிலையம் அமைந்துள்ளது.
# செர்டாங் ராயா உத்தாரா எம்ஆர்டி நிலையம்

## கட்டமைப்பு

ரேபிட் கேஎல் வெளியிட்ட கிள்ளான் பள்ளத்தாக்கு பெரும் விரைவு போக்குவரத்து வரைபடத்தின் அடிப்படையில், செர்டாங் ராயா உத்தாரா எம்ஆர்டி நிலையம் தெரு மட்டத்தில், வாகன நிறுத்துமிட வசதிகளுடன் கட்டமைக்கப்பட்டுள்ளது.  
செர்டாங் ராயா உத்தாரா எம்ஆர்டி நிலையம் மாற்றுத் திறனாளிகளுக்கான வசதிகளைக் கொண்டுள்ளது.  
| நுழைவாயில் | அமைவிடம் | இலக்கு | தோற்றம் |
| --- | --- | --- | --- |
| - | **<span>A</span>** | **உத்தாமா சாலை** | வாகன நிறுத்தல்/பயணம், ஊட்டி பேருந்து நிறுத்தம், வாடகை வாகன சவாரி அழைப்பு (→) உத்தாமா சாலை (கிழக்கு பக்கம்) (→) தாமான் செர்டாங் ராயா 6 (→) தாமான் செர்டாங் ராயா 7 (→) தாமான் செர்டாங் ராயா 9 (→) செர்டாங் ராயா பிளாசா (→) செர்டாங் ராயா அல்-இசுலா பள்ளிவாசல் (→) தாமான் புத்ரா இண்டா |
| **<span>B</span>** | **ஒன் சவுத் சாலை (OS)** | வாடகை வாகன சவாரி அழைப்பு (→) OS சாலை (கிழக்குப் பகுதி) (→) தாமான் செர்டாங் பெர்டானா | } |
# செர்டாங் ராயா உத்தாரா எம்ஆர்டி நிலையம்

## பேருந்து சேவைகள்

| செர்டாங் ராயா உத்தாரா எம்ஆர்டி நிலைய நுழைவாயில் A | புக்கிட் செர்டாங் (→) SR 6/1 சாலை (→) SR 7/2 சாலை (→) PBS 14/1 சாலை (→) BS 11/14 சாலை (→) கஸ்தூரி சாலை (→) கெமரா சாலை |  |
| --- | --- | --- |
| செர்டாங் ராயா உத்தாரா எம்ஆர்டி நிலைய நுழைவாயில் A | செர்டாங் பெர்தானா (→) உத்தாமா சாலை (→) செர்டாங் ராயா செலாத்தான் எம்ஆர்டி நிலையம் நுழைவாயில் A |  |
| செர்டாங் ராயா உத்தாரா எம்ஆர்டி நிலைய நுழைவாயில் A | புக்கிட் ஜாலில் எல்ஆர்டி நிலையம் (→) புக்கிட் ஜாலில் நெடுஞ்சாலை (→) மலேசிய தொழில்நுட்ப பூங்கா (→) &nbsp;சா ஆலாம் விரைவுச்சாலை (→) செரி பெட்டாலிங் எல்ஆர்டி நிலையம் (→) புக்கிட் ஜாலில் தேசிய அரங்கம் | } |
# செர்டாங் ராயா உத்தாரா எம்ஆர்டி நிலையம்

## காட்சியகம்

**செர்டாங் ராயா உத்தாரா எம்ஆர்டி நிலையக் காட்சிப் படங்கள் (ஏப்ரல் 2023)**
# மூவாற்றுமுகம்

**மூவாற்றுமுகம்** (*Moovattumugam*) என்பது இந்தியாவின் தமிழ்நாடு மாநிலம் கன்னியாகுமரி மாவட்டத்திலுள்ள திருவட்டாறிலிருந்து வடமேற்கே 2 கி.மீ தொலைவில் அமைந்துள்ள ஒரு குக்கிராமமாகும். இங்குதான் கோதையாறு, பறளியாறு ஆறுகள் ஒன்றிணைந்து அரபிக் கடலை நோக்கி தென்மேற்கே பாய்கின்றன. மூவாற்றுமுகம் கரையில் ஒரு பழங்கால சாசுத்தா கோயில் அமைந்துள்ளது. ஒவ்வொரு ஆண்டும், மலையாள மாதமான கார்க்கிடகத்தின் போது பல இந்துக்கள், மூதாதையர் வரலாற்றின் ஆன்மீக கொண்டாட்டமான பாலி தர்ப்பணத்தின் சடங்குகளைக் கொண்டாடுவதற்காக மூவாற்றுமுகம் கிராமத்திற்கு வருகை தருகிறார்கள். தோட்டவரம் லேடி ஆஃப் அசம்சன் பேராலயம், தோட்டவரம் தென்னிந்தியத் திருச்சபை பேராலயம், ஆகியவை இந்த குக்கிராமத்தை ஒட்டி உள்ளன. சிக்மா விளையாட்டு மற்றும் கலை மன்றம் தோட்டவரத்தில் (மூவாற்றுமுகம்) உள்ள இளைஞர் விளையாட்டு மற்றும் கலை மேம்பாட்டு அமைப்புகளில் ஒன்றாகும். கிராம நகரங்களான ஆத்தூர் & திருவட்டார் ஆகியவை இங்கிருந்து 1.5 கி.மீ தொலைவில் உள்ளன. பறளியாறு, கோதையாறு, மற்றும் தாமிரபரணி ஆகிய மூன்று ஆறுகள் சங்கமிக்கும் இடத்தைக் குறிப்பதால் இக்கிராமம் மூவாற்றுமுகம் என்றழைக்கப்படுகிறது.
# இராம்கேசு மீனா

**இராம்கேசு மீனா** (*Ramkesh Meena*-பிறப்பு ஆகத்து 15, 1957) என்பவர் இந்திய அரசியல்வாதி ஆவார். இவர் தற்போது இராசத்தான் சட்டமன்றத்தில் எதிர்க்கட்சித் துணைத் தலைவராக பணியாற்றுகிறார். இவர் இராசத்தானின் 13, 15ஆவது சட்டமன்ற உறுப்பினராக உள்ளார். இவர் இராசத்தானின் தற்போதைய முதலமைச்சர் அசோக் கெலாட் ஆலோசகராக நியமிக்கப்பட்டுள்ளார். இவர் இராசத்தான் ஆதிவாசி மீனா சேவா சங்கத்தின் மாநிலத் தலைவராகவும் உள்ளார். இவர் இந்திய தேசிய காங்கிரசின் உறுப்பினர் ஆவார் . இவர் கடந்த காலத்தில் பகுஜன் சமாஜ் கட்சி உறுப்பினராக இருந்தார்.
# இராம்கேசு மீனா

## கல்வி

1982ஆம் ஆண்டில் இராசத்தான் பல்கலைக்கழகத்தில் முதுகலை (வரலாறு) பட்டம் பெற்றார்.
# இராம்கேசு மீனா

## அரசியல் வாழ்க்கை

மீனா 15ஆவது இராசத்தான் சட்டமன்ற உறுப்பினராக பணியாற்றிய இந்திய அரசியல்வாதி ஆவார். 2018 பொதுத் தேர்தலில், இவர் தனது நெருங்கிய பாரதிய ஜனதா கட்சி வேட்பாளர் மான்சிங் குர்ஜாரை 10,000 வாக்குகள் வித்தியாசத்தில் தோற்கடித்தார்.
# இராம்கேசு மீனா

## வகித்த பதவிகள்

| 2008 | 2013 | உறுப்பினர், இராசத்தான் 13வது சட்டமன்றம் |
| --- | --- | --- |
| 2018 | 2023 | உறுப்பினர், இராசத்தான் 15வது சட்டமன்றம் |
| 2023 | முதல் | உறுப்பினர், இராசத்தான் 16வது சட்டமன்றம் |
# சாந்தா மீனா

**சாந்தா மீனா** (*Shanta Meena*) என்று அழைக்கப்படும் சாந்தா அமிர்த லால் மீனா இராசத்தானைச் சேர்ந்த ஒரு இந்திய அரசியல்வாதி ஆவார். இவர் 2024 முதல் இராசத்தான் சட்டமன்ற உறுப்பினராக உள்ளார். இவர் பாரதிய ஜனதா கட்சி உறுப்பினராக சாலம்பர் சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார்.
# தம்மனூர்

**தம்மனூர்** (*Thammanur*) என்பது இந்தியாவின் காஞ்சிபுரம் மாவட்டத்தில் உள்ள வாலாஜாபாத் வட்டத்தில் உள்ள ஒரு கிராமமாகும். காஞ்சிபுரம் அருகே உள்ள வாலாசாபாத்து நகரிலிருந்து சுமார் 4 கிலோமீட்டர் (2.5 மைல்) தொலைவில் இக்கிராமம் அமைந்துள்ளது. தம்மனூர் கிராமத்தின் மக்கள் தொகை சுமார் 2500 ஆகும். இது வாலாசாபாத்திலிருந்து இளையனார் வேலுருக்கு (முருகன் கோவிலுக்கு பெயர் பெற்றது) செல்லும் வழியில் அமைந்துள்ளது. கிராமத்தில் ஒரு பஞ்சாயத்து ஒன்றிய நடுநிலைப் பள்ளி உள்ளது. 12 மற்றும் 13 ஆம் நுற்றாண்டு காலத்தில் பிற்கால சோழர்களால் கட்டப்பட்ட ஒரு பழங்கால சிவன் கோவில் ஒன்றும் (ஏகாம்பரேசுவரர்) இங்குள்ளது. இக் கோவிலானது பசுமையான, நெல் மற்றும் கரும்பு வயல்களால் சுழப்பட்டுள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் 526 வீடுகளில் 2116 வசித்தனர்.
# தென்கரை (மதுரை)

**தென்கரை** (*Thenkarai*) என்பது இந்தியாவின் தமிழ்நாடு மாநிலத்திலுள்ள மதுரைக்கு வடமேற்கே 25 கி.மீ தொலைவில் சோழவந்தானுக்கு அருகே உள்ள ஒரு சிறிய கிராமமாகும். இக்கிராமம் வைகை ஆற்றங்கரையில் அமைந்துள்ளது. இங்கு ஏராளமான தென்னை மரங்கள் காணப்படுவதால் குட்டி கேரளா என்றும் அழைக்கப்படுகிறது.
# தென்கரை (மதுரை)

## சமயம்

### இந்து கோயில்

தென்கரை கிராமத்தில் அமைந்துள்ள சிவன் கோயில், அதாவது மூலநாதசாமி கோயில், தமிழ்நாடு அரசின் இந்து சமய மற்றும் அறநிலையத் துறையின் கீழ் பராமரிக்கப்படுகிறது.
# காசிமார் தெரு

**காசிமார் தெரு** (*Kazimar Street*) என்பது இந்தியாவின் தமிழ்நாடு மாநிலம் மதுரையில் உள்ள ஒரு பழமையான தெருவாகும். மதுரை பெரியார் பேருந்து நிலையம் அருகே அமைந்துள்ள இத்தெரு 13 ஆம் நூற்றாண்டைச் சேர்ந்ததாகும். தென்னிந்தியாவில் இசுலாத்தைப் பிரசங்கித்த பிறகு இங்கு குடியேறியவர் காசி சையத் தாச்சூதீன். இந்த தெருவின் மக்கள் தொகையில் 99.2% முசுலிம்கள் மற்றும் 0.8% இந்துக்கள் உள்ளனர். மதுரையில் முசுலிம்களின் முதல் வழிபாட்டுத் தலமான புகழ்பெற்ற காசிமார் பெரிய பள்ளிவாசல், புகழ்பெற்ற மதுரை அசுரத்களின் தர்காவான மதுரை மக்பரா வளாகம் ஆகியவை இந்த தெருவில் அமைந்துள்ளன.  
இந்தியாவில் உள்ள இத்தெருவில் ஒரே மூதாதையரின் சந்ததியினரின் சுமார் 400 குடும்பங்கள் ஒரே தெருவில் 800 ஆண்டுகளுக்கும் மேலாக ஆழ்ந்த திருமண உறவுகளுடன் வாழ்கின்றனர். இது காசிமார் பெரிய பள்ளிவாசல் நிறுவனர் காசி சையத் தாச்சூத்தீனின் அதிசயம் என்று நம்பப்படுகிறது.
# கிரேயன்ஸ் அண்ட் பேப்பர்

***கிரேயன்ஸ் அண்ட் பேப்பர்*** (*Crayons and Paper*) என்பது ஒரு ஆவணப்படக் குறும்படமாகும். இதில் எல்லைகளற்ற மருத்துவர்கள் அமைப்பில் பணியாற்றிய குழந்தைகள் நல மருத்துவரான மருத்துவர் ஜெர்ரி எர்லிச் இடம்பெற்றுள்ளார். குழந்தைகள் மீது போர் ஏற்படுத்திய தாக்கத்தை ஆவணப்படுத்த, மருத்துவர் எர்லிச் குழந்தைகளிடம் அவர்களின் வாழ்க்கை குறித்த படங்களை வரையச் செய்கிறார். இந்த ஆவணப் படத்தில் இலங்கை மற்றும் டார்பூரில் உள்ள குழந்தைகள் வரைந்த படங்கள் இடம்பெற்றுள்ளன.  
இந்த ஆவணப்படம் "ஃபேசிங் சூடான்" என்ற ஆவணப்படத்தின் தொடர்ச்சியாகும். இது 2009 பிப்ரவரியில் தி டேம் குறும்பட விழாவில் திரையிடப்பட்டது. மேலும் டி.ஓ.சி: தி ஆவணப்பட சேனலில் ஒளிபரப்பப்பட்டது.  
இந்த ஆவணப் படத்தை புரூஸ் டேவிட் ஜானு தயாரித்து, இயக்கி, படத்தொகுப்பை மேற்கொண்டார். டாம் ஃபிளனெரி, லார்ன் கிளார்க் ஆகியோர் இசையமைத்தனர்.
# சமாராம் கராசியா

**சமாராம் கராசியா** (*Samaram Garasiya*) என்பவர் இந்திய அரசியல்வாதியும் தற்போதைய 16ஆவது இராசத்தான் சட்டமன்ற உறுப்பினரும் ஆவார். பாரதிய ஜனதா கட்சி உறுப்பினரான இவர் சிரோகி மாவட்டத்தில் உள்ள பிந்த்வாரா-அபு சட்டமன்றத் தொகுதியின் உறுப்பினராக உள்ளார்.
# சமாராம் கராசியா

## அரசியல்

கராசியா முன்பு 12ஆவது இராசத்தான் சட்டமன்றம், 14ஆவது இராசத்தான் சட்டப்பேரவை, 15ஆவது இராசத்தான் சட்டமன்றத்தில் உறுப்பினராகப் பணியாற்றினார். இத்தேர்தல்களில் இவரி பிந்த்வாரா-அபு சட்டமன்றத் தொகுதியிலிருந்து தேர்ந்தெடுக்கப்பட்டார்.  
2023ஆம் ஆண்டு நடைபெற்ற இராசத்தான் சட்டமன்ற தேர்தலைத் தொடர்ந்து, இவர் பிந்த்வாரா-அபு சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு வேட்பாளரான லீலாராம் கிராசியாவை 13,094 வாக்குகள் வித்தியாசத்தில் தோற்கடித்தார்.
# ஜோகேசுவர் கார்க்

**ஜோகேசுவர் கார்க்** (Jogeshwar Garg) என்பவர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் 16ஆவது இராசத்தான் சட்டமன்ற உறுப்பினராக உள்ளார். கார்க் 2023ஆம் ஆண்டு நடைபெற்ற இராசத்தான் சட்டப்பேரவைத் தேர்தலில் ஜொலூர் மாவட்டத்தில் உள்ள ஜலோர் சட்டமன்றத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வெற்றிபெற்றார்.
# அல்லைல்பொட்டாசியம்

**அல்லைல்பொட்டாசியம்** (*Allylpotassium*) என்பது C<sub>3</sub>H<sub>5</sub>K என்ற மூலக்கூற்று வாய்ப்பாட்டால் விவரிக்கப்படும் ஒரு கரிமப் பொட்டாசியம் சேர்மமாகும். CH<sub>2</sub>=CHCH<sub>2</sub>K என்ற அமைப்பு வாய்ப்பாட்டாலும் இதை எழுதலாம். நிறமற்றதாகக் காணப்படும் இச்சேர்மம் காற்று உணர்திறன் கொண்ட சேர்மமாகும். வழக்கமாக கரைசலில் உருவாக்கப்பட்டு கையாளப்படுகிறது. பொட்டாசியம் டெர்ட்-பியூட்டாக்சைடும் பியூட்டைல் இலித்தியமும் சேர்ந்த கலவையான சுக்லோசரின் காரத்துடன் புரோப்பிலீனைச் சேர்த்து உலோகமாக்குதல் வினை மூலம் அல்லைல்பொட்டாசியம் தயாரிக்கப்படுகிறது.:  
:CH<sub>2</sub>=CHCH<sub>3</sub> + LiC<sub>4</sub>H<sub>9</sub> + KOC(CH<sub>3</sub>)<sub>3</sub> → KCH<sub>2</sub>CHCH<sub>2</sub> + C<sub>4</sub>H<sub>10</sub> + LiOC(CH<sub>3</sub>)<sub>3</sub>  
அதீத காற்று உணர்திறனுடன் ஒத்துப்போகும் அல்லைல்பொட்டாசியம் ஒரு மிகையான மின்னணு மிகுபொருளாகும். எடுத்துக்காட்டாக, இது பிரிடீனுடன் சேர்ந்து 4-அல்லைல்-1,4-ஈரைதரோபிரிடின்களின் தொகுப்பை அனுமதிக்கிறது. மும்மெத்தில்சிலில் -பதிலீடு செய்யப்பட்ட அல்லைல்பொட்டாசியம் எக்சு-கதிர் படிகவியல் மூலம் வகைப்படுத்தப்பட்டுள்ளது.
# பாய்து சட்டமன்றத் தொகுதி

**பாய்து சட்டமன்றத் தொகுதி** *(Baytoo Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பார்மேர் மாவட்டத்தில் அமைந்துள்ளது. பாய்து, பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பாய்து சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2008 | கர்னல் சோனாராம் | இந்திய தேசிய காங்கிரசு</br> |
| 2013 | கைலாசு சவுத்ரி | பாரதிய ஜனதா கட்சி</br> |
| 2023 | ஹரிஷ் சவுத்ரி | இந்திய தேசிய காங்கிரசு</br> |
# பொட்டாசியம் டெட்ராகார்பனைல் இரும்பு ஐதரைடு

**பொட்டாசியம் டெட்ராகார்பனைல் இரும்பு ஐதரைடு** (*Potassium tetracarbonyliron hydride*) என்பது K[HFe(CO)<sub>4</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் உப்பாகும். வெளிர் மஞ்சள் நிறத்தில் திடப்பொருளாகக் காணப்படும் இது [HFe(CO)<sub>4</sub>]<sup>−</sup> அயனியின் பொட்டாசியம் உப்பு ஆகும். மேலும் இச்சேர்மம் இரும்பு டெட்ராகார்பனைல் இருநீரேற்றின் இணை காரமுமாகும்:  
::H<sub>2</sub>Fe(CO)<sub>4</sub> + KOH → K[HFe(CO)<sub>4</sub>] + H<sub>2</sub>O
# பஞ்சபத்ரா சட்டமன்றத் தொகுதி

**பஞ்சபத்ரா சட்டமன்றத் தொகுதி** *(Pachpadra Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பார்மேர் மாவட்டத்தில் அமைந்துள்ளது. பஞ்சபத்ரா, பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பஞ்சபத்ரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | மதன் கவுர் | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | அமர ராம் | இந்திய தேசிய காங்கிரசு (இ) |  |
| 1985 | சம்பா லால் பந்தியா | rowspan=2 | பாரதிய ஜனதா கட்சி</br> |
| 1990 |  |  |  |
| 1993 | அமர ராம் | சுயேச்சை |  |
| 1998 | rowspan=2 | பாரதிய ஜனதா கட்சி</br> |  |
| 2003 |  |  |  |
| 2008 | மதன் | இந்திய தேசிய காங்கிரசு</br> |  |
| 2013 | அமர ராம் | பாரதிய ஜனதா கட்சி</br> |  |
| 2018 | மதன் பிரசாபத் | இந்திய தேசிய காங்கிரசு</br> |  |
| 2023 | அருண் சவுத்ரி | பாரதிய ஜனதா கட்சி</br> | } |
# இராஜேசு குமார்

**இராஜேசு குமார்** (Rajesh Kumar-பிறப்பு 5 சனவரி 1969) என்பவர் பீகாரைச் சேர்ந்த இந்திய அரசியல்வாதியும், தற்போதைய பீகார் மாநில காங்கிரசு கட்சியின் மாநிலத் தலைவரும் ஆவார். இவர் அவுரங்காபாத் மாவட்டத்தில் பட்டியல் சாதி சமூகத்திற்காக ஒதுக்கப்பட்ட குடும்பா சட்டமன்றத் தொகுதியிலிருந்து பீகார் சட்டமன்றத்திற்கு 2020ஆம் ஆண்டு நடைபெற்ற சட்டமன்றத் தேர்தல் மூலம் தேர்ந்தெடுக்கப்பட்டு உறுப்பினராக உள்ளார். இவர் இந்திய தேசிய காங்கிரசின் வேட்பாளராக 2020 பீகார் சட்டமன்ற தேர்தலிலும் வெற்றி பெற்றுள்ளார்.
# இராஜேசு குமார்

## இளமை

குமார் பீகாரின் அவுரங்காபாத் மாவட்டத்தில் உள்ள ஓப்ராவைச் சேர்ந்தவர். இவர் தில்கேசுவர் இராமின் மகன் ஆவார். ராஞ்சி பல்கலைக்கழகத்துடன் இணைந்த ஹசாரிபாக்கில் உள்ள தூய கொலம்பசு கல்லூரியில் 1989ஆம் ஆண்டில் பட்டம் பெற்றார். இவர் சொந்தமாக வணகம் செய்து வருகிறார்.
# இராஜேசு குமார்

## அரசியல்

குமார் 2015ஆம் ஆண்டு நடைபெற்ற பீகார் சட்டப்பேரவைத் தேர்தலில் இந்திய தேசிய காங்கிரசு கட்சியின் வேட்பாளராக குடும்பா சட்டமன்றத் தொகுதியிலிருந்து முதல் முறையாக சட்டமன்ற உறுப்பினர் ஆனார். 2015ஆம் ஆண்டில், இவர் 51,303 வாக்குகளைப் பெற்று, தனது நெருங்கிய போட்டியாளரான இந்துசுதானி அவாம் மோர்ச்சா சந்தோசு சுமன் மாஞ்சியினை 10,098 வாக்குகள் வித்தியாசத்தில் தோற்கடித்தார். இவர் 2020ஆம் ஆண்டு நடைபெற்ற பீகார் சட்டமன்ற தேர்தலில் மீண்டும் போட்டியிட்டு 50,822 வாக்குகளைப் பெற்று, தனது நெருங்கிய போட்டியாளரான இந்துஸ்தானி அவாம் மோர்ச்சாவின் சிரவன் பூயானை 16,653 வாக்குகள் வித்தியாசத்தில் தோற்கடித்தார்.
# அருண் சௌத்ரி

**அருண் சௌத்ரி** (Arun Choudhary) இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் பஞ்சபத்ரா சட்டமன்றத் தொகுதியில் போட்டியிட்டு வென்றார்.இத்தொகுதியானது பார்மேர் மாவட்டத்தில் அமைந்துள்ளது.  
2023 இல் நடைபெற்ற இராசத்தான் சட்டமன்றத் தேர்தலில் பஞ்சபத்ரா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட அருண் சௌத்ரி தனது நெருங்கிய போட்டியாளரான இந்திய தேசிய காங்கிரசு கட்சியின் வேட்பாளர் மதன் பிரசாபதியை 2529 வாக்குகள் வித்தியாசத்தில் வென்றார்.
# செங்கர் ஆறு

**செங்கர் ஆறு** (*Sengar River*) இந்தியாவின் வட இந்திய மாநிலமான உத்தரப் பிரதேசத்தில் பாயும் யமுனை ஆற்றின் துணை ஆறாகும்.
# செங்கர் ஆறு

## ஆற்றின் பாதை

அலிகார் மாவட்டத்தில் உள்ள ஆதவன் ஏரிக்கு அருகில் செங்கர் ஆறு உருவாகிறது. இட்டாவா மாவட்டம், மைன்புரி மாவட்டம் மற்றும் கான்பூர் மாவட்டம் ஆகிய மாவட்டங்கள் வழியாகப் பாய்ந்து பின்னர் கல்பி நகரம் மற்றும் அமீர்ப்பூர் நகரங்களுக்கிடையில் யமுனையுடன் இணைகிறது. செங்கர் ஆற்றின் மொத்த நீளம் 304 கிமீ (190 மைல்கள்) ஆகும்.. இந்த ஆறு இட்டாவா மாவட்டத்தில் யமுனை நதிக்கு இணையாகப் பாய்ந்து அமிர்தபூருக்கு அருகில் சிர்சா ஆற்றுடன் இணைகிறது. கான்பூர் மாவட்டத்தில் பாறை வெளியடுக்குடன் சேர்ந்து ஒரு செழுமையான நிலப்பகுதியை உருவாக்குகிறது. இட்டாவா மற்றும் கான்பூர் மாவட்டங்களில் உள்ள செங்கர் படுகையின் பெரும்பகுதி சிவப்பு களிமண் காணப்படுகிறது. கான்பூர் மாவட்டத்திற்கான 1878 ஆம் ஆண்டு தீர்வு அறிக்கை, ஆற்றின் ஓரங்களில் தொடர்ச்சியான பள்ளத்தாக்குகள் உள்ளன, அவை ஆற்றின் அருகிலுள்ள மண்ணின் வளத்தை மோசமாக பாதித்தன என்று குறிப்பிடுகிறது.
# செங்கர் ஆறு

## வரலாறு

செங்கர் ஆற்றின் அடித்தளத்தை கனாரின் பிசூக்கு தேவ் என்றும் அழைக்கப்படும் மன்னர் விசோக்கு தேவ் செங்கர் நாட்டினார். முன்னதாக இந்த நகரம் (அவுரையா) மேவ் சாதி மக்களால் ஆளப்பட்டது. விசோக்கு தேவ் 20,000 மியோக்களைக் கொன்று இங்கு அவருடைய இராச்சியத்தை நிறுவினார்.  
செங்கர் ஆற்று வரலாற்றுடன் தொடர்புடைய ஒரு நாட்டுப்புறப் பாடல் உள்ளது. இப்பாடல் அதன் வரலாற்றுத்தன்மையைக் காட்டுகிறது.
# மணிகிராமம், தமிழ்நாடு

**மணிகிராமம்** (*Manigramam*) என்பது இந்தியாவின் தென்னிந்திய மாநிலமான தமிழ்நாட்டின் மயிலாடுதுறை மாவட்டத்தில் உள்ள ஒரு கிராமமாகும். மயிலாடுதுறையிலிருந்து 25 கிமீ தொலைவிலும், சீர்காழியிலிருந்து 18 கிமீ தொலைவிலும், பூம்புகாரிலிருந்து 5 கிமீ தொலைவிலும், திருவெங்காட்டில் இருந்து 2 கிமீ தொலைவிலும் இக்கிராமம் அமைந்துள்ளது. இந்த கிராமத்தில் புகழ்பெற்ற திருமணி அழகர் கோவில் உள்ளது. இது தவிர மாரியம்மன் கோவில், மதுரை வீரன் கொண்ட அய்யனார் கோவில், பிறை வீரன் கோவில், பள்ளிவாசல் மற்றும் தேவாலயம் ஆகியவையும் கிராமத்தில் உள்ளன.  
மணிகிராமத்திற்கு அருகில் சீர்காழி, மயிலாடுதுறை தொடருந்து நிலையங்களும் திருச்சியில் விமானநிலையமும் உள்ளன.
# இந்தியத் தலைமை மருந்துக் கட்டுப்பாட்டு அலுவலர்

**இந்தியத் தலைமை மருந்துக் கட்டுப்பாட்டு அலுவலர்** (*Drugs Controller General of India*) என்பவர் இந்திய அரசின் மத்திய மருந்து தரக் கட்டுப்பாட்டு அமைப்பின் துறைத் தலைவர் ஆவார். இவர் இந்தியாவில் இரத்தம் மற்றும் இரத்தப் பொருட்கள், IV திரவங்கள், தடுப்பூசிகள், சீரம் போன்ற குறிப்பிட்ட வகை மருந்துகளின் உரிமங்களை அங்கீகரிப்பதற்குப் பொறுப்பாவார். இந்தியத் தலைமை மருந்துக் கட்டுப்பாட்டு அலுவலரின் பணி, சுகாதாரம் மற்றும் குடும்ப நல அமைச்சகத்தின் கீழ் வருகிறது. இந்தியாவில் மருந்துகளின் உற்பத்தி, விற்பனை, இறக்குமதி, விநியோகத்திற்கான தரநிலைகளையும் இந்தியத் தலைமை மருந்துக் கட்டுப்பாட்டு அலுவலர் கட்டுப்படுத்துகிறார்.
# இந்தியத் தலைமை மருந்துக் கட்டுப்பாட்டு அலுவலர்

## செயல்பாடு

இந்தியாவில் மருந்துகளின் உற்பத்தி, விற்பனை, இறக்குமதி மற்றும் விநியோகம் ஆகியவற்றின் தரத்தையும் இந்தியத் தலைமை மருந்துக் கட்டுப்பாட்டு அலுவலகம் வகுக்கிறது.  
- தேசிய தரநிலையைத் தயாரித்து பராமரித்தல்.
- மருந்துகள் மற்றும் அழகுசாதனப் பொருட்கள் சட்டத்தை அமல்படுத்துவதில் சீரான தன்மையைக் கொண்டுவருதல்.
- மாநில மருந்து கட்டுப்பாட்டு ஆய்வகங்கள் மற்றும் பிற நிறுவனங்களால் நியமிக்கப்பட்ட மருந்து பகுப்பாய்வாளர்களுக்கு பயிற்சி வழங்குதல்
- மத்திய மருந்து தரநிலை கட்டுப்பாட்டு அமைப்பின் மாதிரிகளாகப் பெறப்பட்ட அழகுசாதனப் பொருட்களின் பகுப்பாய்வு.  
இந்திய அரசாங்கத்தால் மருத்துவ சாதன விதிகள் 2017 அறிவிக்கப்பட்டதன் மூலம், இந்த விதிகளின் கீழ் வரும் மருத்துவ சாதனங்களுக்கு இந்தியத் தலைமை மருந்துக் கட்டுப்பாட்டு அலுவலகம் மத்திய உரிமம் வழங்கும் ஆணையமாக செயல்படும். வகுப்பு அ முதல் வகுப்பு ஈ வரையிலான நான்கு வகை மருத்துவ சாதனங்களில், வகுப்பு இ மற்றும் வகுப்பு ஈ சாதனங்களுக்கு நேரடி உரிமம் வழங்கும் ஆணையமாக இருக்கும். அதே நேரத்தில் மாநில மருந்து கட்டுப்பாட்டாளர்கள் மூலம் வகுப்பு அ மற்றும் ஆ சாதனங்களுக்கான உரிமத்தை ஒருங்கிணைக்கும். இவர்கள் மாநில உரிமம் வழங்கும் ஆணையமாகச் (மாஉஆ) செயல்படுவார்கள்.
# இந்தியத் தலைமை மருந்துக் கட்டுப்பாட்டு அலுவலர்

## ஆளுகை

பிப்ரவரி 1, 2023 அன்று இந்திய அரசு மருத்துவர் இராஜீவ் சிங் இரகுவன்சியை இந்திய மருந்து கட்டுப்பாட்டு தலைமை அலுவலராக நியமித்தது. முன்னதாக அரசு ஆகத்து 14, 2019 அன்று மருத்துவர் வி. ஜி. சோமானியை இந்திய மருந்து கட்டுப்பாட்டு அலுவலராக நியமித்தது. பிப்ரவரி 2018இல் நியமிக்கப்பட்ட இடைக்கால அலுவலரான ஈசுவர ரெட்டிக்குப் பிறகு மருத்துவர் வி. ஜி. சோமானி நியமிக்கப்பட்டார். நாட்டில் விற்கப்படும் மருந்துகள் மற்றும் அழகுசாதனப் பொருட்களின் தரத்தை உறுதி செய்தல், புதிய மருந்துகளை அங்கீகரித்தல் மற்றும் மருத்துவ பரிசோதனைகளை ஒழுங்குபடுத்துதல் உள்ளிட்ட செயல்பாடுகளில் ஈடுபட்டுள்ள இந்திய மருந்து ஒழுங்குமுறை அமைப்பான மத்திய மருந்து தரக் கட்டுப்பாட்டு அமைப்பிற்கு இவர் தலைமை தாங்குகிறார்.
# இந்தியத் தலைமை மருந்துக் கட்டுப்பாட்டு அலுவலர்

## மண்டல அலுவலகங்கள்

மத்திய அரசு மும்பை, கொல்கத்தா, சென்னை, காசியாபாத், ஐதராபாத்து, அகமதாபாது, ஆகிய இடங்களில் மத்திய மருந்துகள் தரக் கட்டுப்பாட்டு அமைப்பின் 6 மண்டல அலுவலகங்களை நிறுவியுள்ளது. பல்வேறு துணை மண்டல அலுவலகங்கள் மற்றும் துறைமுக அலுவலகங்கள், மாநில கட்டுப்பாட்டு நிர்வாகத்துடன் நெருங்கிய ஒத்துழைப்புடன் செயல்பட்டு மருந்துச் சட்டத்தின் சீரான அமலாக்கத்தைப் பாதுகாப்பதில் உதவுகின்றன.
# ஆகோர் சட்டமன்றத் தொகுதி

**ஆகோர் சட்டமன்றத் தொகுதி** *(Ahore Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. ஆகோர், ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# ஆகோர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சாமுந்தர் கன்வார் | இந்திய தேசிய காங்கிரசு</br> |  |
| 1977 | கோபால் சிங் | ஜனதா கட்சி |  |
| 1980 | சாமுந்தர் கன்வார் | இந்திய தேசிய காங்கிரசு (இ) |  |
| 1985 | பாக்ராச் சவுத்ரி | ஜனதா தளம் |  |
| 1990 | கோபால் சிங் | rowspan=3 | இந்திய தேசிய காங்கிரசு</br> |
| 1993 | பாக்ராச் சவுத்ரி |  |  |
| 1998 |  |  |  |
| 2003 | சங்கர் சிங் ராச்புரோகித் | பாரதிய ஜனதா கட்சி</br> |  |
| 2008 | பாக் ராஜ் சௌத்ரி | இந்திய தேசிய காங்கிரசு</br> |  |
| 2013 | சங்கர் சிங் ராச்புரோகித் | rowspan=23 | பாரதிய ஜனதா கட்சி</br> |
| 2018 | சாகான்சிங் |  |  |
| 2023 | சாகன் சிங் ராஜ்புரோகித் | } |  |
# எடெலியானு செயல்முறை

**எடெலியானு செயல்முறை** (*Edeleanu process*) என்பது பெட்ரோலியச் சுத்திகரிப்புத் தொழிலில் பயன்படும் ஒரு வகையான பிரித்தெடுக்கும் செயல்முறையாகும். இதன் மூலம் மண்ணெண்ணெயிலிருந்து அரோமாட்டிக்கு பொருட்களைப் பிரித்தெடுக்க நீர்ம கந்தக டை ஆக்சைடு பயன்படுத்தப்படுகிறது. நீர்ம கந்தக டை ஆக்சைடு அரோமாட்டிக்கு பொருட்களைத் தேர்ந்தெடுத்து கரைத்து, குறைந்த அரோமாட்டிக்கு உள்ளடக்கம் கொண்ட மண்ணெண்ணையை முடிக்கப்பட்ட இறுதி பொருளாக விட்டுவிடுகிறது.இச்செயல்முறைக்கு உருமேனிய வேதியியலாளர் லாசர் எடெலியானுவின் பெயரிடப்பட்டது. பின்னர் அரோமாட்டிக்கு சாறு கந்தக டை ஆக்சைடிலிருந்து திருத்தம் மற்றும் SO2 மறுசுழற்சி மூலம் பிரிக்கப்படுகிறது. வெப்பநிலை -20°செல்சியசு வெப்பநிலையில் பராமரிக்கப்படுகிறது.  
கந்தக டை ஆக்சைடு மற்றும் பென்சீன் கலவையைப் பயன்படுத்துவதன் மூலம், இச்செயல்முறையில் சில முன்னேற்றங்களைச் செய்யலாம். இதற்காக பர்பியூரல், பீனால் மற்றும் N-மெத்தில்-2-பைரோலிடோன் போன்ற மிகவும் பொருத்தமான கரைப்பான்கள் பயன்படுத்தப்படுகின்றன.
# தாமிரத் தூய்மையாக்கம்

**தாமிரத் தூய்மையாக்கம்** (*Copper sweetening*) என்பது மெர்காப்டான்களை ஆக்சிசனேற்ற களிமண் மற்றும் குப்ரிக் குளோரைடு ஆகியவற்றின் குழம்பைப் பயன்படுத்தி பெட்ரோலியச் சுத்திகரிப்பு செய்யும் செயல்முறையாகும். இதன் விளைவாக கிடைக்கும் டைசல்பைடுகள் குறைந்த மணம் கொண்டவை மற்றும் பொதுவாக மிகவும் பிசுபிசுப்பானவையாகும். மேலும் இவை பொதுவாக குறைந்த கொதிநிலை பகுத்து வடித்தலிலிருந்து அகற்றப்பட்டு கனமான எரிபொருள் எண்ணெய் பகுத்து வடித்தலில் விடப்படுகின்றன.  
தாமிரத் தூய்மையாக்கச் செயல்முறை விளைந்த பொருட்களில் தாமிரத்தின் சிறிய அளவை அறிமுகப்படுத்துகிறது. இந்த சேர்க்கை பசை எச்சங்கள் உருவாக வழிவகுக்கும் என்பதால் தீங்கு விளைவிக்கும் விளைவுகளை ஏற்படுத்துகிறது. தாமிரத்தின் பிற ஆதாரங்களில் தாமிரம் மற்றும் தாமிர உலோகக் கலவைகளால் ஆன சுத்திகரிப்பு பாகங்களுடனான தொடர்பும் அடங்கும். தாமிரம் மிகவும் செயலில் உள்ள உறுதியற்ற தன்மையை ஊக்குவிக்கும் காரணிகளில் ஒன்றாகும், மேலும் மில்லியனுக்கு 0.1 பகுதிகள் வரை குறைந்த செறிவுகள் குறிப்பிடத்தக்க எதிர்மறை விளைவை ஏற்படுத்தும். இவற்றை எதிர்த்துப் போராட, சில எரிபொருட்களில் உலோக செயலிழப்பு முகவர்கள் சேர்க்கப்படுகின்றன.
# செர்டாங் ராயா செலாத்தான் எம்ஆர்டி நிலையம்

| other_name = மலாய்:
சீனம்: 沙登拉也南站
| type =  
| image = File:Serdang Raya Selatan MRT Station outview (230419).jpg
| image_size =
| image_caption = செர்டாங் ராயா செலாத்தான் நிலையம்
| address =தாமான் செர்டாங் ராயா, செர்டாங்
| country =
| coordinates =
| line =
| owned =  
| operator = ரேபிட் கேஎல்
| connections= ரேபிட் பேருந்து
| other =
| structure = உயர்த்தப்பட்ட நிலை
| platform = 1 தீவு நடைமேடை
| tracks = 2
| parking = உண்டு (கட்டணம்)
| bicycle = உண்டு
| accessible = உண்டு
| status = செயல்பாட்டில்
| former = Serdang Raya South கிள்ளான் பள்ளத்தாக்கு பகுதியில் உள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்கு மாடி அமைப்பைக் கொண்டுள்ளது.
# செர்டாங் ராயா செலாத்தான் எம்ஆர்டி நிலையம்

## வரலாறு

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது.  
இந்த நிலையத்தின் கட்டமைப்பிற்கான தொடக்கக் குறியீடு ஆகும்.
# செர்டாங் ராயா செலாத்தான் எம்ஆர்டி நிலையம்

## வரலாறு

### காடாங் பொறியியல் நிறுவனம்

இதற்கிடையில், புத்ராஜெயா வழித்தடத்தின் உயர்த்தப்பட்ட தொடருந்து பாலங்களின் கட்டுமானம் **V206** உடன்படிக்கையின் கீழ் கட்டப்பட்டன. இந்தக் கட்டுமானம் செர்டாங் ராயா செலாத்தான் எம்ஆர்டி நிலையம் வழியாக மலேசிய புத்ரா பல்கலைக்கழகத்தின் *(UPM)* யூபிஎம் எம்ஆர்டி நிலையம் வரை நீடிக்கிறது. இந்த உடன்படிக்கை மார்ச் 2017-இல் காடாங் பொறியியல் நிறுவனத்துடன் *(Gadang Engineering (M) Sdn. Bhd)* செய்துகொள்ளப்பட்டது. அதன் மொத்தச் செலவு RM 952.09 மில்லியன் ஆகும். இந்த நிலையத்தின் கட்டுமானம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) திட்டத்தின் கீழ் உள்ளது.
# செர்டாங் ராயா செலாத்தான் எம்ஆர்டி நிலையம்

## கட்டமைப்பு

ரேபிட் கேஎல் வெளியிட்ட கிள்ளான் பள்ளத்தாக்கு பெரும் விரைவு போக்குவரத்து வரைபடத்தின் அடிப்படையில், செர்டாங் ராயா செலாத்தான் எம்ஆர்டி நிலையம் தெரு மட்டத்தில், வாகன நிறுத்துமிட வசதிகளுடன் கட்டமைக்கப்பட்டுள்ளது.  
செர்டாங் ராயா செலாத்தான் எம்ஆர்டி நிலையம் மாற்றுத் திறனாளிகளுக்கான வசதிகளைக் கொண்டுள்ளது.  
| நுழைவாயில் | அமைவிடம் | இலக்கு | தோற்றம் |  |
| --- | --- | --- | --- | --- |
| **<span>A</span>** | **Jalan Utama** | நகரப் பேருந்துகளுக்கான நிறுத்தம் , வாடகை வாகன சவாரி அழைப்பு (→) தாமான் செர்டாங் ராயா 1 (→) தாமான் செர்டாங் ராயா 2 (→) 3K சுபாங் ஜெயா மாநகராட்சி செர்டாங் ராயா வளாகம் (→) செர்டாங் ராயா அடுக்குமாடி குடியிருப்புகள் (→) பா யுவான் சாகேலி மடாலயம் |  |  |
| - | **<span>B</span>** | **Jalan SP 2/9** | வாடகை வாகன சவாரி அழைப்பு (→) தாமான் செர்டாங் பெர்டானா (→) சவுத் சிட்டி பிளாசா (→) இஸ்ட் லேக் காண்டோமினியம் (→) செரி கெம்பாங்கான் அரசு மருத்துவ நிலையம் (→) தாமான் முகிபா (→) சியோங் கின் வணிக மையம் | } |
# செர்டாங் ராயா செலாத்தான் எம்ஆர்டி நிலையம்

## பேருந்து சேவைகள்

| செர்டாங் ராயா செலாத்தான் எம்ஆர்டி நிலைய நுழைவாயில் A | செரி கெம்பாங்கான் புதுக்கிராமம் (→) உத்தாமா சாலை (→) சாலை 2/2 (→) பசார் சாலை (→) அமான் சாலை (→) SK 6/1 சாலை (→) செரி கெம்பாங்கான் சாலை | } |
| --- | --- | --- |
# செர்டாங் ராயா செலாத்தான் எம்ஆர்டி நிலையம்

## காட்சியகம்

**செர்டாங் ராயா செலாத்தான் எம்ஆர்டி நிலையக் காட்சிப் படங்கள் (ஏப்ரல் 2023)**